Identifica les entitats que surten en el següent text:
Només reeixirem si assumim d'una vegada que som enmig d'un conflicte total i que en aquest conflicte hi ha únicament dues parts i que són ben nítides
L’ex-comissari de la policia espanyola José Manuel Villarejo va declarar ahir en el judici pel cas Tàndem, a l’Audiència espanyola, que el CNI va estar implicat en els atemptats del 17-A a Barcelona i a Cambrils. Villarejo, literalment, va dir: “Jo he continuat treballant amb el CNI fins a l’últim dia. Vaig treballar amb ells per mirar d’arreglar l’embolic del famós atemptat de l’imam de Ripoll, que al final va ser un error greu del senyor Sanz Roldán que va calcular malament les conseqüències per a fer un petit ensurt a Catalunya.” L’ex-comissari, doncs, apunta per primera vegada directament a la intencionalitat política de l’atemptat i en responsabilitza, amb nom i cognoms, el qui va ser director del CNI. L’escàndol és majúscul i les reaccions que hi ha hagut ja aquesta nit ho palesen. Però cal contextualitzar tot això que passa.
Potser alguns lectors recorden que sobre aquest fet m’he expressat sempre amb molta prudència. Continue sense trobar cap prova definitiva que els atemptats de Barcelona i Cambrils fossen teledirigits des de l’estat espanyol en el context del conflicte contra Catalunya. L’acció en si, la improvisació de l’acció, més aviat predisposa en aquesta línia. Ara, al costat d’això també he dit sempre que la relació de l’imam amb el CNI i la policia espanyola suscita un gran interrogant i projecta una immensa ombra de dubte. Igual com passa amb la gravíssima negativa reiterada a investigar oficialment el cas. En aquest context, les declaracions de Villarejo en seu judicial tenen per tant un valor indiscutible. Sanz Roldán i els governs espanyols han d’explicar-se. Sens dubte.
José Manuel Villarejo : persona, CNI : organització, Barcelona : Entitat_Geopolítica, Cambrils : Entitat_Geopolítica, Villarejo : persona, Ripoll : Entitat_Geopolítica, Sanz Roldán : persona, Catalunya : Entitat_Geopolítica, Audiència espanyola : organització, 17-A : conflicte, estat espanyol : Entitat_Geopolítica